|  |  |  |  |
| --- | --- | --- | --- |
| Tantárgy neve:Gyakorlatkísérő szeminárium 3 (+ Szakmai gyakorlat 3) | Jellege:kötelező | Kreditek:3 (+ 2) | Tantárgykód:WPED407(+ WPED408) |
| Tantárgyfelelős:Tóth Tamás, PhD, egy. adjunktus | Munkaforma:szeminárium (+ terepmunka) | Óraszám:N: 30 / L: 12(+ N: 30 / L: 15) | Értékelés: gyakorlati jegy (+ aláírás) |
| A tantárgy oktatásának célja: A hallgatók – szakmai tudásuk gyarapítása, elmélyítése céljából – egy összefüggő külső gyakorlaton vesznek részt. Az összefüggő külső gyakorlat harmadik eleme: terepmunka pedagógiai szakszolgálatnál. A szakszolgálatnál végzett gyakorlat célja, hogy a hallgatók megismerjék a pedagógiai munkát segítő szakfeladatokat a kiválasztott szakszolgálatnál. A tárgy célja, hogy a hallgatók átfogó képet kapjanak az oktatási rendszer e sajátos alrendszeréről, annak történeti-politikai beágyazottságáról (különös tekintettel a rendszerváltás utáni privatizációs és decentralizációs, valamint a 2010 utáni folyamatokra). A hallgatók feladata, hogy a kiválasztott szakszolgálatnál megfigyeléseket végezzenek, az intézmény életét, az ott folyó pedagógiai tevékenységeket bemutató dokumentumokat összegyűjtsék, elemezzék, majd ezek alapján egy átfogó képet alkossanak az intézményről. |
| Fejlesztendő kompetenciaterületek:*Ismeretek*: A hallgató ismeri a pedagógiai szakszolgálatok feladatköreit, azok beágyazottságát az oktatási-nevelési folyamatokba. *Képesség*: A hallgató értően és kritikusan elemzi terepgyakorlatának tapasztalatait, fel tud fedezni „látszat mögötti” struktúrákat és folyamatokat, és ezeket képes akár tudományos ismereteihez, szakszövegolvasási élményeihez is kapcsolni. *Attitűd*: A hallgató mind a terepmunkája, mind az elemző munka során a lehető legkomolyabban figyelembe veszi szakmai gyakorlatának (kutatás-)etikai aspektusát. *Autonómia és felelősség*: A hallgató folyamatosan reflektál saját szerepére és pozíciójára a szakmai gyakorlat során. |
| Kötelező irodalom: * 2011. évi CXC. törvény - a nemzeti köznevelésről.
* 15/2013. (II. 26.) EMMI rendelet a pedagógiai szakszolgálati intézmények működéséről

Ajánlott irodalom:* ﻿Civil Közoktatási Platform (2016). *Kockás könyv: Kiút az oktatási katasztrófából*. Budapest: CKP.
 |
| Kurzustematika: A szemináriumokon a konkrét szakmai gyakorlatra való felkészülés, valamint a szakmai gyakorlat eseteinek megbeszélésén kívül röviden tárgyaljuk a pedagógiai szakszolgálat intézményrendszerének történeti-politikai aspektusait (különös tekintettel a poszt-szocialista, félperifériás kontextusra).**Követelmények, értékelés:*** A szeminárium csak a WPED408-as kódszámú szakmai gyakorlattal együtt teljesíthető azoknak a hallgatóknak, akik az órák 80%-án részt vettek.
* A gyakorlati jegy odaítéléséhez be kell nyújtani 1) a szorgalmi időszak 6. hetének péntekéig a terepmunka elvégzésére kiválasztott intézmény vezetőjének befogadó nyilatkozatát, 2) a szorgalmi időszak végéig egy min. 3 max. 5 oldalas írásos beszámolót.
* A gyakorlatot igazoló illetve bemutató dokumentumok + az órai aktivitás alapján a szeminárium vezetője aláírásával igazolja a terepmunka elvégzését és gyakorlati jeggyel értékeli azt.
 |
| Kurzus hirdetője:WJLF Neveléstudományi tanszék | Félév:2019/20. tavasz | Oktató: Tóth Tamás PhD, egy. adjunktus |